ฟาโรห์พันน์เจนี

เซเคมเรคูทาวี พันทเจนี เป็นฟาโรห์แห่งอียิปต์โบราณในช่วงสมัยระหว่างกลางที่สอง ตามความเห็นของนักไอยคุปต์วิทยา คิม ไรโฮลต์ และดาร์เรลล์ เบเกอร์ พระองค์อาจเป็นฟาโรห์จากราชวงศ์อไบดอส แม้ทั้งสองจะมิได้ระบุลำดับรัชสมัยในราชวงศ์ดังกล่าวอย่างแน่ชัดก็ตามK.S.B. Ryholt, K.S.B., The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997, excerpts available online here. .Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 289-290. อีกความเห็นหนึ่งเสนอว่าฟาโรห์พันทเจนีอาจเป็นฟาโรห์ในช่วงปลายราชวงศ์ที่สิบหกMarée, Marcel: A sculpture workshop at Abydos from the late Sixteenth or early Seventeenth Dynasty, in: Marcel Marée (editor): The Second Intermediate period (Thirteenth-Seventeenth Dynasties), Current Research, Future Prospects, Leuven, Paris, Walpole, MA. 2010 . p. 247, 268. ขณะที่เยือร์เกืน ฟอน เบ็คเคอราธ เสนอว่า พระองค์ควรถูกระบุว่าเป็นฟาโรห์พระองค์เดียวกันกับฟาโรห์เซเคมเรคูทาวี คาบาว ซึ่งเขาจัดให้พระองค์เป็นฟาโรห์พระองค์ที่สามของราชวงศ์ที่สิบสามJürgen von Beckerath: Handbuch der Ägyptischen Königsnamen, MÄS 49, Philip Von Zabern. (1999).

 หลักฐานทางประวัติศาสตร์ 

 จารึกหิน บีเอ็ม อีเอ 630 
หลักฐานเพียงชิ้นเดียวที่เกี่ยวข้องกับฟาโรห์พันทเจนี คือ จารึกหินปูน ซึ่งได้รับการประเมินว่ามีคุณภาพเชิงช่าง "หยาบอย่างยิ่งเป็นพิเศษ" โดยจารึกหินดังกล่าวถูกค้นพบที่อไบดอสโดยฟลินเดอร์ส พีทรี จารึกหินดังกล่าวอุทิศแด่พระราชโอรสพระนาม ดเจฮูตี-อา ("เทพธอธทรงยิ่งใหญ่") และพระราชธิดาพระนาม โฮเทปเนเฟอร์อู ปัจจุบันจารึกหินดังกล่าวเก็บรักษาอยู่ในพิพิธภัณฑ์บริติช หมายเลขทะเบียน บีเอ็ม อีเอ 630 ทั้งนี้ จารึกหินชิ้นนี้ผลิตขึ้นโดยสำนักช่างซึ่งดำเนินงานอยู่ในอไบดอส

จารึกหินอื่น ๆ ที่สร้างขึ้นโดยสำนักช่างเดียวกันเป็นของฟาโรห์ราโฮเทป และฟาโรห์เวปวาเวตเอมซาฟ ด้วยเหตุนี้ ฟาโรห์ทั้งสามพระองค์จึงน่าจะทรงครองราชย์ในช่วงเวลาใกล้เคียงกัน

 ข้อสันนิษฐานทางวิชาการ 
ในการศึกษาที่ว่าด้วยสมัยระหว่างกลางที่สอง คิม ไรโฮลต์ ได้ขยายแนวคิด ซึ่งเดทเลฟ ฟรังเคอเคยเสนอไว้ก่อนหน้า กล่าวคือ ภายหลังการล่มสลายของราชวงศ์ที่สิบสาม อันเป็นผลจากการที่ชาวฮิกซอสเข้ายึดครองเมมฟิส ได้เกิดอาณาจักรอิสระซึ่งมีศูนย์กลางอยู่ที่อไบดอสในอียิปต์กลางFranke, Detlef: Zur Chronologie des Mittleren Reiches. Teil II: Die sogenannte Zweite Zwischenzeit Altägyptens, in Orientalia 57 (1988), p. 259. แนวคิดเรื่อง "ราชวงศ์อไบดอส" จึงใช้เรียกกลุ่มผู้ปกครองท้องถิ่นซึ่งครองอำนาจในอียิปต์กลางเป็นระยะเวลาสั้น ๆ ไรโฮลต์ชี้ว่า มีหลักฐานที่เกี่ยวข้องกับฟาโรห์พันทเจนีเพียงชิ้นเดียวที่พบในอไบดอส อีกทั้งพระนามของพระองค์มีความหมายว่า "ผู้แห่งธินิส" ซึ่งเป็นนครสำคัญที่ตั้งอยู่ทางเหนือของอไบดอสเพียงไม่กี่ไมล์ ด้วยเหตุนี้ เขาจึงสรุปว่า พระองค์น่าจะทรงปกครองที่อไบดอส และควรถูกจัดให้พระองค์เป็นฟาโรห์จากราชวงศ์อไบดอส  หากเป็นเช่นนั้น พระองค์ย่อมทรงมีพระราชอำนาจเหนือพื้นที่บางส่วนของอียิปต์กลาง และทรงครองราชย์ในช่วง้วลาเดียวกันกับกับราชวงศ์ที่สิบห้าและสิบหก

อย่างไรก็ตาม นักไอยคุปต์วิทยา มาร์แซล มาเร ไม่เห็นด้วยกับจข้อสมมติฐานของไรโฮลต์ โดยเสนอว่า ฟาโรห์พันทเจนีควรถูกจัดเป็นฟาโรห์ในช่วงปลายราชวงศ์ที่สิบหก มาเรให้เหตุผลว่า สำนักช่างที่ผลิตจารึกของฟาโรห์พันทเจนียังเป็นผู้สร้างจารึกหินของฟาโรห์เวปวาเวตเอมซาฟ และฟาโรห์ราโฮเทป ซึ่งฟาโรห์พระองค์หลังทรงครองราชย์ในช่วงต้นราชวงศ์ที่สิบเจ็ด ดังนั้น เขาจึงสรุปว่าฟาโรห์ราโฮเทป ฟาโรห์พันทจนี และฟาโรห์เวปวาเวตเอมซาฟ น่าจะทรงครองราชย์ในช่วงเวลาใกล้เคียงกัน ข้อสรุปดังกล่าวย่อมไม่สนับสนุนการมีอยู่ของราชวงศ์อไบดอสเมื่อราว 1650 ปีก่อนคริสตกาล

 อ้างอิง 

หมวดหมู่:ฟาโรห์